**Jere Sneck** (s. 5. toukokuuta 1994 Helsinki) on suomalainen jääkiekkopuolustaja, joka pelaa SM-liigajoukkue Saimaan Pallossa. *Etelä-Saimaan* toimittaja Anssi Silvennoinen on luonnehtinut häntä kahden suunnan puolustajaksi, jolta löytyy ulottuvuutta, voimaa ja kiekollista taitoa. Sneckin tulee kuitenkin kehittyä vielä terävyydessä ja pelinopeudessa.

Ura
---

### Seuraura

Sneck on Jokereiden kasvatti. Hän voitti C-nuorten Suomenmestaruuden vuosina 2009 ja 2010. Kaudella 2011–2012 Sneck toimi seuran B-nuorten varakapteenina. Hän voitti koko B-nuorten SM-sarjan puolustajien piste- ja syöttöpörssin tehoilla 8+20=28. Sneck voitti kauden päätteeksi B-nuorten Suomenmestaruuden, palkittiin sarjan parhaana puolustajana Pekka Marjamäki -palkinnolla sekä valittiin tähdistökentälliseen. Kaudella 2013–2014 hän toimi Jokereiden A-nuorten varakapteenina ja oli yhdeksällä osumallaan joukkueen eniten maaleja tehnyt puolustaja. Hän sijoittui 29 tehopisteellään A-nuorten SM-liigan puolustajien pistepörssissä viidenneksi Bluesin Nico Nurmikannan kanssa. Sneck valittiin kauden päätteeksi sarjan toiseen tähdistökentälliseen.

Huhtikuussa 2014 Sneck teki kaksivuotisen KHL-sopimuksen Jokereiden kanssa. Elokuussa seura lainasi hänet koko kaudeksi 2014–2015 Mestis-joukkue Kiekko-Vantaaseen, jonka kapteenistoon Sneck myös kuului. Hänen tulokaskautensa toi 31 runkosarjaottelussa tehot 5+4=9. Sneck vahvisti kevätkaudella myös Jokereiden A-nuoria.

Elokuussa 2015 Jokerit lainasi hänet koko syyskauden 2015–2016 ajaksi TuToon. Sneck kutsuttiin kuitenkin loukkaantumisten myötä Jokereiden vahvuuteen jo syyskuussa. Hän teki KHL-debyyttinsä 25. syyskuuta 2015 vieraissa SKA Pietaria vastaan, jolloin Sneck sai jääaikaa 15.20 minuuttia. Tammikuussa 2016 hän jätti TuTon ja siirtyi loppukaudeksi Jokereiden vahvuuteen. Sneck pelasi joukkueessa kauden aikana viisi runkosarja- ja kaksi playoff-ottelua ilman tehopisteitä. Hän edusti Jokereita myös Spengler Cupissa.

Kaudeksi 2016–2017 Sneck siirtyi kaksivuotisella sopimuksella SM-liigajoukkue Saimaan Palloon. Hän teki ensimmäisen miesten pääsarjamaalinsa 20. lokakuuta 2016 Vaasan Sportia vastaan. Juha Kuokkanen valitsi Sneckin ottelun Alumnien tähtien kolmostähdeksi. Hän teki tulokaskautensa aikana 47 runkosarja- ja kahdeksassa Mestarien liigan ottelussa tehot 1+1=2. Huhtikuussa 2018 Sneck teki SaiPan kanssa vuoden mittaisen jatkosopimuksen, kuten taas vuotta myöhemmin huhtikuussa 2019.

Kausi 2019–2020 Sneckillä osoittautui epätasaiseksi ja rikkonaiseksi ja hän pelasi vain 14 runkosarjaottelua. 20. joulukuuta 2019 Sneck pelasi 149. peräkkäisen SM-liigan runkosarjaottelunsa ilman maalia, jolloin hänestä tuli SaiPan seurahistorian eniten peräkkäisiä runkosarjaotteluita ilman maalia pelannut pelaaja. Sneckin ennätys oli aiemmin Matti Hanan hallussa vuosina 2000–2004. Hänen kautensa päättyi loukkaantumiseen joulukuun lopulla.

### Maajoukkueura

Sneck on pelannut neljä nuorten ja 15 poikien maaottelua.

Muuta
-----

Sneckin isoveli Jose pelaa hyökkääjänä II-divisioonajoukkue HC Vantaassa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | Jokerit | A-SM | 2 | 0 | 1 | 1 | 0 | – | – | – | – | – |
| 2012–2013 | Jokerit | A-SM | 41 | 3 | 7 | 10 | 24 | – | – | – | – | – |
| 2013–2014 | Jokerit | A-SM | 47 | 9 | 20 | 29 | 69 | 4 | 1 | 0 | 1 | 2 | Kakkostähdistö |
| 2014–2015 | Jokerit | A-SM | 3 | 0 | 0 | 0 | 2 | 6 | 0 | 1 | 1 | 10 |
|  | Kiekko-Vantaa | Mestis | 31 | 5 | 4 | 9 | 14 | – | – | – | – | – |
| 2015–2016 | TuTo | Mestis | 22 | 2 | 1 | 3 | 8 | – | – | – | – | – |
|  | Jokerit | A-SM | 1 | 0 | 0 | 0 | 2 | – | – | – | – | – |
|  | Jokerit | KHL | 5 | 0 | 0 | 0 | 0 | 2 | 0 | 0 | 0 | 0 |
| 2016–2017 | SaiPa | SM-liiga | 47 | 1 | 1 | 2 | 18 | – | – | – | – | – |
| 2017–2018 | Ketterä | Mestis | 5 | 0 | 1 | 1 | 6 | – | – | – | – | – |
|  | SaiPa | SM-liiga | 46 | 0 | 5 | 5 | 24 | 7 | 0 | 3 | 3 | 4 |
| 2018–2019 | SaiPa | SM-liiga | 54 | 0 | 8 | 8 | 22 | 1 | 0 | 0 | 0 | 2 |
| 2019–2020 | SaiPa | SM-liiga | 14 | 0 | 3 | 3 | 4 | – | – | – | – | – |
| 1 kausi | yhteensä | KHL | 5 | 0 | 0 | 0 | 0 | 2 | 0 | 0 | 0 | 0 |
| 4 kautta | yhteensä | SM-liiga | 161 | 1 | 17 | 18 | 68 | 8 | 0 | 3 | 3 | 6 |
| 3 kautta | yhteensä | Mestis | 58 | 7 | 6 | 13 | 28 | – | – | – | – | – |

Lähteet
-------

* Jere Sneck The Internet Hockey Databasessa (englanniksi)
* Jere Sneck Eurohockey-sivustolla (englanniksi)
* Jere Sneck *Elite Prospects*. Everysport Media Group AB.  (englanniksi)

### Viitteet

1. ↑  Silvennoinen, Anssi: 44 Jere Sneck *esaimaa.fi*.  9.9.2016. Kaakon Viestintä Oy.  Arkistoitu 15.3.2017. Viitattu 14.3.2017.
2. ↑  Elite Prospects - Jokerit U20 *eliteprospects.com*. Everysport Media Group. Viitattu 31.3.2019. (englanniksi)
3. ↑  Elite Prospects - Jr. A SM-liiga Stats 2013-2014 *eliteprospects.com*. Everysport Media Group. Viitattu 31.3.2019. (englanniksi)
4. 1 2 3 4 5  Jere Sneck *Elite Prospects*. Everysport Media Group AB.  (englanniksi)
5. ↑  Mennander, Pasi: Nuorten SM-liigan kauden 2013-14 palkitut pelaajat *Leijonat.fi*.  8.3.2014. Suomen Jääkiekkoliitto.  Arkistoitu 3.1.2015. Viitattu 25.9.2015.
6. ↑  Jokerit kiinnitti nuorta voimaa joukkueeseensa *Jatkoaika.com*.  23.4.2014. Jatkoaika r.y. Viitattu 25.9.2015.
7. ↑  Jokerinelikko suuntaa Vantaalle *Jatkoaika.com*.  23.8.2014. Jatkoaika r.y. Viitattu 25.9.2015.
8. ↑  TUTO vahvistuu kolmella hyökkääjällä ja Jokerit-puolustajalla *Jatkoaika.com*.  17.8.2014. Jatkoaika r.y. Viitattu 25.9.2015.
9. ↑  Jokerit KHL-mestarin kimppuun – nuori pakki debytoi *MTVuutiset.fi*.  25.9.2015. MTV Oy. Viitattu 25.9.2015.
10. ↑  Протокол - Континентальная хоккейная лига *khl.ru*.  25.9.2015. КХЛ. Viitattu 25.9.2015. (venäjäksi)
11. ↑  William Mäkinen TUTOn takalinjoille *Jatkoaika.com*.  26.1.2016. Jatkoaika r.y. Viitattu 26.1.2016.
12. ↑  Sneck siirtyy SaiPan takalinjoille *Jatkoaika.com*.  26.4.2016. Jatkoaika r.y. Viitattu 26.4.2016.
13. ↑  Otteluseuranta *liiga.fi*.  20.10.2016. Jääkiekon SM-liiga Oy. Viitattu 20.10.2016.
14. ↑  SaiPalle kuusi jatkosopimusta - kolme ulkomaalaishyökkääjää pysyy Lappeenrannassa *Jatkoaika.com*.  10.4.2018. Jatkoaika r.y. Viitattu 10.4.2018.
15. ↑  Seppä, Lassi: SaiPa solmi lukuisia jatkosopimuksia *Jatkoaika.com*.  3.4.2019. Jatkoaika r.y. Viitattu 3.4.2019.
16. ↑  Koski, Matti: Pelaaja-arviot 2019−20: Salon nousu maajoukkuerinkiin ja Záborskýn ryhdikäs kausi olivat alavireisen SaiPan valopilkut *Jatkoaika.com*.  23.3.2020. Jatkoaika r.y. Viitattu 14.4.2020.
17. ↑  Tuomala, Toni: Kyseenalaista seurahistoriaa: Liiga-puolustajan kurjuus rikkoi 15 vuotta vanhan ennätyksen! *suomikiekko.com*.  21.12.2019. Nordic Sport Media. Viitattu 24.12.2019.
18. ↑  Viikkoinfo: Perhepäivä ja Perhepeli *saipa.fi*.  24.2.2020. Liiga-SaiPa Oy. Viitattu 14.4.2020.
19. ↑  Jose Sneck *Elite Prospects*. Everysport Media Group AB.  (englanniksi)

SaiPa – SM-liiga
4 Anttalainen |
5 Moro |
6 Airola |
7 Rajaniemi |
10 Kivenmäki |
11 Karvinen |
12 Laakso |
13 Helewka |
17 Morand |
21 Appelgren |
22 Loukkojärvi |
26 Ruusunen |
29 Lukáš |
30 Piiroinen |
31 Huhtamaa |
33 Vuorinen |
34 Viitasalo |
35 Varis |
39 Ojantakanen |
44 Järventie |
50 Rikkilä |
51 Kalapudas |
56 Kilpeläinen |
57 Hokkanen |
62 Tauslahti |
70 Naukkarinen |
71 Siikonen |
72 Virtanen |
74 Tammela |
77 Hietala |
80 Vainikainen (**C**) |
81 Oden |
90 Lipiäinen (**A**) |
-- Gabriel |
-- Hiltunen |
-- Tiihonen |
-- Trejbal  

Valmentajat Hämäläinen – Immonen – Goldberg – Ore – Ropo – Kadera